cyanic-selkie/wikianc huggingface dataset:
Τάσος Χαΐνογλου
Στην ηγεσία του ΚΚΕ
Στις εκλογές του 1926 εξελέγη βουλευτής Έβρου με το ΚΚΕ. Ο Χαΐνογλου στο 3ο Τακτικό Συνέδριο του ΚΚΕ το Μάρτη του 1927 είχε συνταχθεί με την ομάδα των "Κεντριστών" του Μάξιμου και εκλέχθηκε μέλος της Κεντρικής Επιτροπής. Η ομάδα των "Κεντριστών" προσπαθούσε να συμβιβάσει τις αντιθέσεις μεταξύ της ομάδας του Χαϊτά (σταλινικών) και της ομάδας του Πουλιόπουλου (τροτσκιστές). Μετά τη διαγραφή των τροτσκιστών της ομάδας του Πουλιόπουλου στις 25 Σεπτέμβρη του 1927, οι σταλινικοί θα στραφούν κατά των "Κεντριστών" που είχαν διαφωνήσει με τη διαγραφή.
Η διαγραφή από το ΚΚΕ
Στις 4 Νοεμβρίου 1927 συγκροτείται ομάδα αντιπολίτευσης προς το ΚΚΕ από τους ήδη διαγραμμένους Πουλιόπουλο, Γιατσόπουλο, Νίκολη και τους "Κεντριστές" Μάξιμο, Χαΐνογλου, Σκλάβο και εκδίδεται το «περιοδικό Σπάρτακος». Αυτή η κίνηση, που δρούσε εντός του κόμματος, ζητούσε την επαναφορά του προσανατολισμού του ΚΚΕ προς τις θέσεις της παγκόσμιας επανάστασης σύμφωνα με τις ιδέες του Τρότσκι και της Αριστερής Αντιπολίτευσης στη Σοβιετική Ένωση. Η αντιπολίτευση της ομάδας του Σπάρτακου δεν θα επηρεάσει την πολιτική γραμμή του ΚΚΕ που ήταν σταθερά προσανατολισμένο από την ηγετική ομάδα του Γραμματέα Ανδρόνικου Χαϊτά στις θέσεις της Κομμουνιστικής Διεθνούς, την καθοδήγηση της οποίας είχαν αναλάβει οι Στάλιν-Μπουχάριν.
Μαργαρίτα Τυδώρ
Θάνατος
Η Μαργαρίτα πέθανε στις 18 Οκτωβρίου 1541 στο κάστρο του Μέθβεν στην ακτή του Περθ. Ο Χένρυ Ρέυ αναφέρει ότι έπαθε εγκεφαλικό την Παρασκευή και πέθανε την επόμενη Τρίτη, όταν είδε ότι δεν αναρρώνει αποφάσισε να κάνει την τελευταία της ευχή. Η επιθυμία της ήταν να συμφιλιωθεί ο γιος της με τον Κόμη του Άνγκους και να δώσει την κληρονομιά στην κόρη της Μαργαρίτα Ντάγκλας. Ο Ιάκωβος Ε΄ έφτασε μετά τον θάνατο της και διέταξε τον Όλιβερ Σινκλαίρ και τον Τζον Τέννεντ να συσκευάσουν τα πράγματα της. Τάφηκε στο Καρτεσιανό Τσάρτρχαουζ του Περθ που κατεδαφίστηκε στη Μεταρρύθμιση (1559). Ο Οίκος των Τυδώρ τελείωσε άδοξα με την άτεκνη Ελισάβετ Α΄ της Αγγλίας και η γραμμή διαδοχής στον θρόνο της Αγγλίας πέρασε στους απογόνους της Μαργαρίτας. Ο δισέγγονος της Ιάκωβος Α΄ και ΣΤ΄ της Αγγλίας και της Σκωτίας έγινε βασιλιάς ως Ιάκωβος Α΄ της Αγγλίας, ένωσε τα στέμματα των δυο βασιλείων προσφέροντας στη Μαργαρίτα έναν μεταθανάτιο θρίαμβο.
Τάσος Χαΐνογλου
Η διαγραφή από το ΚΚΕ
Στις 26 Νοεμβρίου 1927 οι Μάξιμος, Χαΐνογλου και Σκλάβος παραιτήθηκαν από το Πολιτικό Γραφείο και δημοσιοποίησαν με ανοιχτή επιστολή προς τα μέλη του κόμματος τις διαφωνίες τους και τις κριτικές τους προς την πλειοψηφούσα ομάδα. Τελικά στις 28 Φεβρουαρίου του 1928 από μια ολομέλεια της ΚΕ ο Χαΐνογλου μαζί με τους Μάξιμο, Σκλάβο, Νικολινάκο και Χατζησταύρου θα διαγραφούν από το ΚΚΕ ως φραξιονιστές. Αργότερα, το 1930, η ομάδα του Σπάρτακου θα διασπαστεί σε δύο τροτσκιστικές συνιστώσες, την ΟΚΔΕ και τους Αρχειομαρξιστές.
Μαργαρίτα Τυδώρ
Παιδιά
Από τον πρώτο γάμο με τον Ιάκωβο Δ΄ της Σκωτίας (1503): Από το δεύτερο γάμο με τον Άρτσιμπαλντ Ντάγκλας, 6ο Κόμη του Άνγκους (1514):
Τάσος Χαΐνογλου
Η διαγραφή από το ΚΚΕ
Μετά τη διάσπαση της ομάδας του Σπάρτακου ο Χαΐνογλου δεν εντάχθηκε σε καμιά τροτσκιστική ομάδα. Ιδεολογικά βρισκόταν στις παρυφές του ΚΚΕ, αποσύρθηκε από την ενεργό πολιτική και εγκαταστάθηκε στη Θεσσαλονίκη. Εργάστηκε ως ανταποκριτής στη Θεσσαλονίκη για λογαριασμό εφημερίδων της Αθήνας. Από το 1935 έως το 1936 χρημάτισε αντιπρόεδρος της Ένωσης Συντακτών Θεσσαλονίκης.
Δικτατορία Μεταξά-Κατοχή-Αντίσταση
Στη διάρκεια της δικτατορίας του Μεταξά, ο Χαΐνογλου θα συλληφθεί και θα φυλακιστεί στο Στρατόπεδο της Ακροναυπλίας μαζί με άλλους κρατούμενους κομμουνιστές. Στη διάρκεια της Κατοχής μεταφέρθηκε από τους κατακτητές σε άλλες φυλακές και θα καταφέρει να αποδράσει. Μετά την απόδρασή του κι ενώ η Κατοχή συνεχιζόταν εντάχθηκε στο ΕΑΜ και έγινε εκ νέου μέλος του ΚΚΕ. Διετέλεσε αρχισυντάκτης της εαμικής εφημερίδας "Ελεύθερη Ελλάδα".
Μαργαρίτα Τυδώρ
Πηγές
Κατηγορία:Βασίλισσες της Σκωτίας (σύζυγοι βασιλέων) Κατηγορία:Οίκος των Τυδώρ Κατηγορία:Οίκος των Στιούαρτ Κατηγορία:Βασιλομήτωρ Κατηγορία:Πριγκίπισσες της Αγγλίας
Τάσος Χαΐνογλου
Εμφυλιακή & μετεμφυλιακή περίοδος
Μετακατοχικά διώχθηκε για τη συμμετοχή του στην Αντίσταση. Το 1947 θα συλληφθεί και θα καταδικαστεί σε ισόβια δεσμά για κομμουνιστική δράση, όμως αργότερα θα του δοθεί χάρη.
Υπήρξε διευθυντής της εφημερίδας "Αυγή" από τότε που ιδρύθηκε (1952). Απεβίωσε από πνευμονικό οίδημα, στις 22 Αυγούστου 1963. Άφησε δύο ανέκδοτες εργασίες για τη διαμόρφωση του νέου ελληνισμού "Εξελληνισμός" και "Το Ελληνικό Έθνος".
Πηγές
Κατηγορία:Βουλευτές εκλεγμένοι με το ΚΚΕ Κατηγορία:Βουλευτές Έβρου Κατηγορία:Έλληνες δημοσιογράφοι Κατηγορία:Έλληνες δάσκαλοι Κατηγορία:Έλληνες κομμουνιστές Κατηγορία:Μέλη του ΕΑΜ
Σαύλιος
Ο Σαύλιος ήταν βασιλιάς των Σκυθών.
Ήταν γιος του Γνούρνου και Ελληνίδας μητέρας, αδελφός του ήταν ο φιλόσοφος Ανάχαρσις γιος του ήταν ο Ιδάνθυρσος. Έμεινε στην ιστορία για τον φόνο του αδελφού του Ανάχαρσις, σκοτώνοντας τον ο ίδιος με τόξο του , επειδή πίστευε ότι ήθελε να εισάγει στη Σκυθία ελληνικές θεότητες και λατρείες.
Πηγές
Κατηγορία:Βασιλείς των Σκυθών
Σαμ Γιάκομπσον
Ο Σάμουελ Ράιαν Γιάκομπσον, ή απλώς Σαμ Γιάκομπσον (γεννημένος στις 22 Ιουλίου 1975) είναι Αμερικανός πρώην καλαθοσφαιριστής. Έχει ύψος 1,93 μ. και αγωνιζόταν τόσο ως σούτινγκ γκαρντ όσο και ως σμολ φόργουορντ.
Κολλεγιακή καριέρα
Ο Σαμ Γιάκομπσον εισήχθη στο πανεπιστήμιο της Μιννεσότα το 1994 και αγωνίστηκε στο Κολλεγιακό πρωτάθλημα με την ομάδα μπάσκετ του Πανεπιστημίου, τους Γκόλντεν Γκόφερς. Από το Πανεπιστήμιο της Μιννεσότα αποφοίτησε το 1998.
Επαγγελματική καριέρα
Ο Σαμ Γιάκομπσον συμμετείχε στα Ντραφτς του ΝΒΑ το 1998 και εξασφάλισε συμβόλαιο συνεργασίας με τους Λος Άντζελες Λέικερς.
Εκτός των Λος Άντζελες Λέικερς, ο Σαμ Γιάκομπσον πέρασε και από άλλες ομάδες του ΝΒΑ και συγκεκριμένα τους (Γκόλντεν Στέιτ Ουόριορς και Μινεσότα Τίμπεργουλβς).
Το 2000, πραγματοποίησε ένα σύντομο πέρασμα από την Ελλάδα και συγκεκριμένα τον Ολυμπιακό.
Άλλες ευρωπαικές ομάδες στις οποίες έχει αγωνιστεί ο Σαμ Γιάκομπσον είναι η ιταλική Αντρέα Κόστα Ιμόλα και η γαλλική Σολέ Μπασκέτ.
Πηγές
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Λος Άντζελες Λέικερς Κατηγορία:Καλαθοσφαιριστές Γκόλντεν Στέιτ Ουόριορς Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Μινεσότα Τίμπεργουλβς Κατηγορία:Καλαθοσφαιριστές Σολέ Μπασκέτ Κατηγορία:Καλαθοσφαιριστές ιταλικών συλλόγων
Ιταλική Ριβιέρα
Η Ιταλική Ριβιέρα (Ιταλικά:Riviera ligure - Ligurian Riviera) είναι μια λωρίδα της ακτής της Ιταλίας μεταξύ της Θάλασσας της Λιγουρίας (το μεγαλύτερο μέρος του κόλπου της Γενόβας) και της οροσειράς που σχηματίζεται από τις θαλάσσιες Άλπεις και τα βουνά των Απένιννων, που εκτείνεται από τα σύνορα με τη Γαλλία (Γαλλική Ριβιέρα) στα σύνορα με την περιοχή της Τοσκάνης στα ανατολικά. Στο κέντρο της ιταλικής Ριβιέρας βρίσκεται το λιμάνι της Γένοβας, χωρίζοντάς το στα δυτικά με το Riviera di Ponente και στα ανατολικά με το Riviera di Levante. Έτσι, η Ριβιέρα περιλαμβάνει σχεδόν ολόκληρη την ακτή της περιοχής της Λιγουρίας.
Η ιταλική Ριβιέρα είναι γνωστή για το ήπιο κλίμα της, τα γοητευτικά παλιά λιμάνια και τα όμορφα τοπία, τα οποία το έχουν καταστήσει δημοφιλή τουριστικό προορισμό από την εποχή των ποιητών λόρδου Βυρώνα και του Σέλεϊ. Σε αυτήν την περιοχή υπάρχουν πολλές παγκοσμίου φήμης πόλεις - όπως το μικροσκοπικό Πορτοφίνο, οι πέντε πόλεις του Cinque Terre, τα μοντέρνα θέρετρα του Σαν Ρέμο, το Ραπάλλο κ.λπ. Μέρος της Riviera di Ponente με το κέντρο της πόλης Σαβόνα ονομάζεται "Riviera delle Palme" (" Palm Riviera "), και το τμήμα με το κέντρο στο Σαν Ρέμο ονομάζεται" Riviera dei Fiori ", προς τιμήν της βιομηχανίας ανθοκομίας που εδώ και πολύ καιρό σχηματίζεται εδώ.
Εξωτερικοί σύνδεσμοι
Κατηγορία:Τουρισμός στην Ιταλία Κατηγορία:Γεωγραφία της Ιταλίας
Σκάμανδρος
Ο Σκάμανδρος ποταμός δημιουργήθηκε κατά τη μυθολογία ως εξής: Κατά την εκστρατεία του Ηρακλή στην Τροία, πολύ πριν τον Τρωικό Πόλεμο, ο ήρωας δίψασε κάποτε σε τόπο όπου δεν υπήρχε νερό. Παρακάλεσε τότε τον πατέρα του τον Δία να του υποδείξει μία πηγή. Πραγματικά, ο Δίας έκανε να τρέξει μπροστά του ένα μικρό ρυάκι, το οποίο ωστόσο δεν φάνηκε αρκετό στον Ηρακλή. Τότε ο Ηρακλής έσκαψε τη γη και βρήκε μία μεγάλη φλέβα νερού. Αυτό ήταν η πηγή του Σκαμάνδρου, του οποίου το όνομα προέρχεται από το ρήμα «σκάπτω» = σκάβω, σκαλίζω. Στην Ιλιάδα (Χ 147 κ.ε.) αναφέρεται ότι ο Σκάμανδρος είχε δύο πηγές κοντά στην πόλη της Τροίας, μία θερμή και μία με κρύο νερό, ενώ ο Στράβων (13.1.43) και άλλο χωρίο της Ιλιάδας (Μ 21) υποστηρίζουν ότι πήγαζε από το όρος Ίδη. Στη συνέχεια ο ποταμός περνούσε νότια από την Τροία και λίγο πριν τη θάλασσα ενωνόταν με τον ποταμό Σιμόεντα (Ε 774). Η εκβολή τους βρισκόταν λίγο βορειότερα από το Σίγειον (Φ 125). Κοντά σε αυτό το στόμιο είχαν εγκαταστήσει το στρατόπεδό τους οι Αχαιοί κατά τον Τρωικό Πόλεμο σύμφωνα με τον Όμηρο.
Στην Ιλιάδα ο Σκάμανδρος παρουσιάζεται ως ποτάμιος θεός (και με τα δύο ονόματα), γιος του ίδιου του Δία ή (όπως όλοι σχεδόν οι ποτάμιοι θεοί) του Ωκεανού και της Τηθύος. Σε μία μάχη του Τρωικού Πολέμου ο Σκάμανδρος, αγανακτισμένος από το να βλέπει τόσα πτώματα και αίματα μέσα στα νερά του, ξεχείλισε και εμπόδιζε έτσι τον Αχιλλέα να τον διασχίσει. Απειλούσε να τον πνίξει, ώσπου ο θεός `Ηφαιστος τον καθησύχασε και τον έπεισε να μαζευτεί στην κοίτη του προκειμένου να κρατήσει ουδέτερη στάση (Φ 136 κ.ε., 223).
Ο θεός Σκάμανδρος πήρε ως σύζυγό του μία Νύμφη, την Ιδαία, και απέκτησαν μαζί ένα παιδί, τον Τεύκρο, που αναδείχθηκε στον πρώτο βασιλιά της Τροίας. Για τον λόγο αυτό ο Σκάμανδρος θεωρείται γενάρχης των Τρώων, οι οποίοι τον τιμούσαν στις παραδόσεις τους και αρκετοί έπαιρναν το όνομά του.
Πηγές
Σκαμανδρος Σκαμανδρος
Ερμιόνη (αποσαφήνιση)
Ερμιόνη είναι ένα γυναικείο αρχαιοελληνικό όνομα.
Το όνομα Ερμιόνη μπορεί να αναφέρεται επίσης:
Κατηγορία:Αποσαφηνίσεις ονομάτων
Λειτουργική Απεικόνιση Μαγνητικού Συντονισμού
Η Λειτουργική Απεικόνιση Μαγνητικού Συντονισμού (ΛΑΜΣ, fMRI) απεικονίζει την αιμοδυναμική αντίδραση που σχετίζεται με τη νευρωνική δραστηριότητα στον εγκέφαλο και στο Νωτιαίο Μυελό. Είναι σχετικά πρόσφατη μέθοδος νευροαπεικόνισης.
Ιστορικό
Από τη δεκαετία του 1890, χάρη στον Sherrington ήταν γνωστό ότι αλλαγές στην αιμοδυναμική του εγκεφάλου συνδέονται στενά με τη νευρωνική δραστηριότητα. Οι νευρώνες καταναλώνουν το οξυγόνο που μεταφέρουν οι αιμοσφαιρίνες των ερυθροκυττάρων από γειτονικά τριχοειδή αγγεία. Η τοπική αντίδραση στην σε αυτή την κατανάλωση οξυγόνου είναι μια αύξηση της ροής αίματος στις περιοχές αυξημένης νευρωνικής δραστηριότητας, που συμβαίνει με καθυστέρηση περίπου 1-5 δευτερόλεπτα. Αυτή η αιμοδυναμική απόκριση γίνεται μέγιστη μετά τα 4-5 δευτερόλεπτα και στη συνέχεια επιστρέφει στην φυσιολογική τιμή (συχνά ξεπερνώντας την ελαφρώς). Αυτή η απόκριση έχει ως συνέπεια τοπικές αλλαγές στις σχετικές συγκεντρώσεις οξυαιμοσφαιρίνης και δεοξυαιμοσφαιρίνης, και αλλαγή του όγκου του αίματος στην περιοχή μαζί με αυτή την αύξηση ροής.
Η αιμοσφαιρίνη είναι διαμαγνητικό υλικό όταν είναι οξυγονωμένη, ενώ είναι παραμαγνητικό υλικό όταν αποξυγονωθεί. Το σήμα μαγνητικού συντονισμού του αίματος αλλάζει επομένως ελαφρώς ανάλογα με το επίπεδο οξυγόνωσης. Αυτά τα διαφορετικά σήματα μπορούν να ανιχνευθούν με χρήση κατάλληλης ακολουθίας παλμών Πυρηνικού Συντονισμού (ΠΣ) ώς αυτό που ονομάζεται αντίθεση BOLD (εξαρτώμενη από το επίπεδο οξυγόνωσης του αίματος). Υψηλότερο σήμα BOLD προκύπτει από μείωση της συγκέντρωσης της δεοξυαιμοσφαιρίνης εφόσον σ'αυτήν την περίπτωση η μαγνητική επιδεκτικότητα είναι πιό κοντά στη μαγνητική επιδεκτικότητα του ιστού. Συλλέγοντας δεδομένα σε ένα τομογράφο πυρηνικού μαγνητικού συντονισμού (MRI) με παραμέτρους ευαίσθητες στην επιδεκτικότητα μπορούν να μετρηθούν αλλαγές στο σήμα BOLD. Αυτές οι αλλαγές εξαρτώνται τόσο από την αλλαγή στον εγκεφαλική ροή αίματος όσο και στην κατανάλωση οξυγόνου.
Νευρωνικά σύστοιχα του BOLD σήματος
Τα δεδομένα δείχνουν ότι το δυναμικό τοπικού πεδίου (LFP), ένας δείκτης συνολικής ηλεκτρικής δραστηριότητας, είναι οριακά καλύτερα συσχετισμένο με την αιματική ροή παρά με τα δυναμικά ενέργειας (που σχετίζονται πιο στενά με την νευρωνική επικοινωνία)[1]. Ωστόσο, δεν υπάρχει κανένα απλό μέτρο ηλεκτρικής δραστηριότητας που να σχετίζεται επαρκώς με την παροχή αίματος σε μεγάλο δυναμικό εύρος. Αυτό πιθανότατα οφείλεται στην σύνθετη φύση των μεταβολικών διεργασιών οι οποίες σχηματίζουν ένα υπερσύνολο όσον αφορά την ηλεκτρική δραστηριότητα. Πρόσφατα αποτελέσματα δείχνουν ότι η αύξηση της εγκεφαλικής αιματικής ροής που ακολουθεί την νευρωνική δραστηριότητα δεν συνδέεται αιτιακά με τις μεταβολικές απαιτήσεις της συγκεκριμένης περιοχής, αλλά προκαλείται από την παρουσία νευροδιαβιβαστών, κυρίως Γλουταμικού.
Οι μελέτες ΛΑΜΣ απαιτούν διεπιστημονικές γνώσεις
Η αποτελεσματική χρήση του fMRI απαιτεί καλές γνώσεις από διαφορετικές επιστήμες:
Ανάλυση δεδομένων
Σε μια τυπική σάρωση ΛΑΜΣ με χρήση απεικόνισης echo-planar, ο όγκος της κεφαλής απεικονίζεται κάθε 1 ή 2 δευτερόλεπτα, με μέχρι και μερικές χιλιάδες εικόνες. Οι εικόνες λαμβάνονται στο χώρο των συχνοτήτων, και πρέπει να μετασχηματιστούν αντίστροφα στον 3Δ χώρο για ανάλυση. Η φύση της ανίχνευσης και ατέλειες στον ανιχνευτή όπως θερμική κίνηση, αλλά και η κίνηση και η αναπνοή του υποκειμένου παράγουν παραμορφώσεις.
Μετά την ανακατασκευή των εικόνων, η έξοδος του ανιχνευτή είναι μια σειρά 3Δ εικόνων του εγκεφάλου. Η πιο συχνές διορθώσεις που γίνονται σ'αυτες τις εικόνες είναι η διόρθωση κίνησης και η διόρθωση φυσιολογικών συνεπειών. Με χρήση χρονικών φίλτρων μπορεί να επιχειρηθεί η απο-συνέλιξη της απόκρισης BOLD για να ανάκτηση του σήματος στην περίπτωση που αναμένεται νευρωνική δραστηριότητα ριπής.
Σχετικοί σύνδεσμοι
Κατηγορία:Νευροεπιστήμη Κατηγορία:Γνωστική νευροεπιστήμη
Βέλικο Μρσιτς
Ο Βέλικο Μρσιτς (κροατικά: Veljko Mršić, γεννημένος στις 13 Απριλίου του 1971) είναι Κροάτης παλαίμαχος πρώην διεθνής κλαθοσφαιριστής. Έχει ύψος 201εκ αι αγωνιζίταν στη θέση του σούτινγκ γκαρντ.
Καριέρα
Ο Βέλικο Μρσιτς έκανε τα πρώτα του μπασκετικά βήματα το 1987 στην τοπική Μπόρατς Καπλίνα.
Το 1989 υπέγραψε το πρώτο του επαγγελματικό συμβόλαιο συνεργασίας με την ΚΚ Τσιμπόνα Ζάγκρεμπ, στην οποία παρέμεινε μέχρι το 1995.
Την περίοδο 1996-97 αγωνίστηκε αρχικά με τη Νέσας κι έπειτα με τη Ζάλγκιρις Κάουνας.
Το 1997 επέστρεψε στην ΚΚ Τσιμπόνα Ζάγκρεμπ, και ένα χρόνο μετά ταξίδεψε στην Ιταλία με προορισμό τη Βαρέζε.
Το 1999 μεταπήδησε στην ισπανική Μάλαγα στο οποίο παρέμεινε μέχρι το 2002. Το καλοκαίρι του έτους εκείνου μετεγγράφη στον Ολυμπιακό Πειραιώς στον Οποίο ωστόσο παρέμεινε για λίγους μόνο μήνες.
Τη διετία 2002-03, ο Μρσιτς αγωνίστηε στις Σαν Ζοσέπ Ζιρόνα (Ισπανία), Ολίμπια Μιλάνο (Ιταλία) και Γρανάδα (Ισπανία).
Τη διετία 2004-2005 αγωνίστηκε με τις ΚΚ Σπλιτ (κροατία), Ούλκερ - Σπορ (Τουρκία) και Κίεβο (Ουκρανία).
Μετά το πέρας της περιόδου 2004-2005, ο Βέλικο Μρσιτς αποφάσισε να αποσυρθεί από την ενεργό δράση και να βάλει τέλος στην καριέρα του.
Διεθνείς συμμετοχές
Ο Βέλικο Μρσιτς έχει πραγματοποιήσει αρκετές συμμετοχές με την Εθνική ομάδα καλαθοσφαίρισης της Κροατίας.
Συγκεκριμένα, έχει αγωνιστεί στα Ευρωμπάσκετ του 1993, του 1995, του 1999 και του 2001. Επίσης, έχει συμμετάσχει στο Παγκόσμιο Κύπελλο του 1994 και στους Ολυμπιακούς Αγώνες του 1996.
Προπονητική καριέρα
Ο Βέλικο Μρσιτς, ένα χρόνο μετά την απόσυρσή του από την ενεργό δράση, αποφάσισε να συνεχίσει την ενασχόλησή του με το άθλημα της καλαθοσφαίρισης από το πόστο του προπονητή.
Μέχρι σήμερα, έχει υπάρξει προπονητής της ΚΚ Σπλιτ (2006), της Βαρέζε (2007) και της ΚΚ Τσιμπόνα Ζάγκρεμπ (2012)
Δίγλωσσος
Κατά τον Bloomfield (1933:56) δίγλωσσος είναι ο χρήστης δυο γλωσσών σε επίπεδο φυσικού ομιλητή. Ο Haugen (1953:7) υποστήριζε οτι δίγλώσσος είναι αυτός που είναι ικανός να σχηματίσει -εν γνώσει του- εκφωνήματα με συγκεκριμένο νόημα σε μια άλλη γλώσσα πέραν της μητρικής του.
Σύμφωνα με την Skutnabb-Kangas (1984,1988) μπορούμε να αξιολογήσουμε έαν κάποιος είναι δίγλωσσος μέσω τεσσάρων κριτηρίων:
Γι περαιτέρω ανάγνωση
Κατηγορία:Κοινωνιογλωσσολογία Κατηγορία:Εφαρμοσμένη γλωσσολογία
Σαμόσα
Η σαμόσα ή σαμούσα είναι ένα τηγανητό ή φουρνιστό αρτοσκεύασμα που περιέχει αλμυρή γέμιση, όπως καρυκευμένες πατάτες, κρεμμύδια, μπιζέλια, φακές και ορισμένες φορές αλεσμένο αρνί, αλεσμένο βοδινό κρέας και αλεσμένο κοτόπουλο. Ενδέχεται επίσης να περιέχει και κουκουνάρια. Η σαμόσα προέρχεται από τη Μέση Ανατολή (όπου είναι γνωστή ως σαμπόσα), πριν από τον 10ο αιώνα.
Εισήχθη στη Νότια Ασία (Ινδία, Πακιστάν) κατά τη διάρκεια του Μουσουλμανικού Σουλτανάτου του Δελχί όταν μάγειρες από τη Μέση Ανατολή και την Κεντρική Ασία μετανάστευσαν για να εργαστούν στις κουζίνες του Σουλτάνου και την εκεί άρχουσα τάξη. Το μέγεθος και η συνοχή της μπορεί να ποικίλει, αλλά συνήθως είναι σε σχήμα ευδιάκριτα τριγωνική ή τετράγωνη. Η Ινδική σαμόσα είναι συνήθως για χορτοφάγους και συχνά συνοδεύεται από μια σάλτσα μέντας ή τσάτνεϊ (φρουτομπαχάρ). Με τις ρίζες της στην Ούτταρ Πραντές, είναι ένα δημοφιλές ορεκτικό υποδοχής (καλωσορίσματος) ή σνακ στις τοπικές κουζίνες της Νότιας Ασίας, της Νοτιοανατολικής Ασίας, της Κεντρικής Ασίας και της Νοτιοδυτικής Ασίας, της Αραβικής Χερσονήσου, της Μεσογείου, στο Κέρας της Αφρικής και της Βόρειας Αφρικής. Λόγω της πολιτιστικής διάχυσης και της μετανάστευσης από τις περιοχές αυτές, οι σαμόσες σήμερα παρασκευάζονται επίσης και σε άλλες περιοχές του κόσμου.
Ετυμολογία
Η λέξη «σαμόσα» μπορεί να αποδοθεί στην περσική سنبوساگ σανμπόσαγκ (sanbosag). Το όνομα του αρτοσκευάσματος, στις άλλες χώρες προέρχεται επίσης από αυτή τη ρίζα, καθώς και το σχήμα της ημισελήνου σανμπόσαη ή σανμπουσάι (sanbusak ή sanbusaj) στις αραβικές χώρες, σαμπόσα (sambosa) στο Αφγανιστάν, σαμόσα (samosa) στην Ινδία, σαμπούσα (samboosa) στο Τατζικιστάν, σάμσα (samsa) από τα τουρκόφωνα έθνη της Κεντρικής Ασίας, σαμπούσα (sambusa) στις περιοχές του Ιράν, και σαμούσα (chamuça) στη Γκόα, τη Μοζαμβίκη και την Πορτογαλία. Ενώ αυτές συνήθως αποκαλούνται σαμπούσακ (sambusak) στον αραβόφωνο κόσμο, βιβλία με μεσαιωνικές αραβικές συνταγές ενίοτε το αναφέρουν ως σαμπούσαϊ (sambusaj).
Ιστορικό
μικρογραφία|Προετοιμασία παρασκευής από σαμόσες για τον [[Σουλτάνος|Σουλτάνο Γκχιαθ αλ-Ντιν (Sultan Ghiyath al-Din), τον Σουλτάνο του Μάντου (Mandu). Μικρή επιγραφή με την ένδειξη «σαμπούσα», σαμόσα. Ο Σάχης Γκχιάθ κάθεται στον κήπο, πάνω σε ένα σκαμνί και του προσφέρεται ένας δίσκος, που πιθανότατα περιέχει σαμόσες. Ο μάγειρας τις τηγανίζει στη φωτιά, ενώ συγχρόνως κάποιος άλλος τις τοποθετεί σε ένα στρογγυλό δίσκο.|δεξιά|250px]] Η Σαμόσα προέρχεται από τη Μέση Ανατολή (όπου είναι γνωστή ως σαμπόσα (sambosa)), πριν από τον 10ο αιώνα. Ο Αμπολφάλζ Μπεϊχακί (Abolfazl Beyhaqi) (995-1077), ένας Ιρανός ιστορικός το αναφέρει στην ιστορία του, Ταρίκχ-ε Μπεϊχαγκχί (Tarikh-e Beyhaghi). Εισήχθη στην Ινδική υποήπειρο τον 13ο ή 14ο αιώνα, από τους εμπόρους της Μέσης Ανατολής.
Ο Αμίρ Κχουσρώ (Amir Khusro) (1253-1325), λόγιος και η βασιλικός ποιητής του Σουλτανάτου του Δελχί, έγραψε γύρω στο 1300 ότι οι πρίγκιπες και οι ευγενείς απολάμβαναν τις σαμόσες που παρασκευάζονται από κρέας, γκι (ghee), κρεμμύδι κ.ο.κ.".
Στο Σύνταγμα του Άκμπαρ (Ain-i-Akbari), ένα έγγραφο του 16ου αιώνα της Αυτοκρατορίας του Μουγκχάλ (Mughal Empire), αναφέρει τη συνταγή για qutab και λέει ότι "οι κάτοικοι του Χιντουστάν την αποκαλούν «σανμπούσαχ» («sanbúsah»)".
Ινδία
Στο Δελχί, την Παντζάμπ, τη Χιμάτσαλ Πραντές, τη Μαντία Πραντές, την Ούταρ Πραντές, και την Ουταράχαντ, καθώς και στις άλλες βόρειες πολιτείες της Ινδίας, είναι αρκετά δημοφιλής μια μεγαλύτερη εκδοχή της σαμόσα με μια πικάντικη γέμιση από πατάτα μασάλα, μπιζέλια, θρυμματισμένα πράσινα τσίλι, και μερικές φορές ξηρούς καρπούς, καθώς επίσης και σε άλλες παραλλαγές. Η σαμόσα είναι μεγαλύτερη σε σύγκριση με άλλες Ινδικές και ξένες ποικιλίες.
Στn Δυτική Βεγγάλη, οι σινγκάρες (shingaras - Βεγγαλική μορφή των σαμόσα) είναι σνακ. Βρίσκονται σχεδόν παντού. Οι σινγκάρες είναι εύκολο να γίνουν, αλλά το δίπλωμά τους είναι λίγο δύσκολο και πολλοί δεν ξέρουν πώς να τις διπλώσουν ή να κάνουν τις σινγκάρες. Οι Βεγγαλικές σινγκάρες είναι λίγο μικρότερες σε σύγκριση με εκείνες από άλλα μέρη της Ινδίας και η γέμιση τους αποτελείται κυρίως από μικρά κομμάτια πατάτας και όχι πολτοποιημένη βραστή πατάτα, μαζί με άλλα συστατικά. Είναι τυλιγμένη σε λεπτή ζύμη και τηγανίζεται. Η επίστρωση της είναι από λευκό αλεύρι, όχι αλεύρι σίτου και έχει ελαφρώς γλυκιά γεύση. Αυτό που ξεχωρίζει τις καλές σινγκάρες είναι η λεπτοειδή τους υφή, σαν να γίνονται με αλμυρή κρούστα πίτας. 250px|μικρογραφία|αριστερά|Σαμόσες με [[τσάτνεϊ (φρουτομπαχάρ) μέντας και πράσινες πιπεριές τσίλι.]] Συνήθως, οι σινγκάρες τηγανίζονται καλά σε φυτικό έλαιο, έως ότου πάρουν ένα χρυσό καφέ χρώμα. Σερβίρονται ζεστές και καταναλώνονται με κέτσαπ ή τσάτνεϋ (φρουτομπαχάρ), όπως μέντας, κολίανδρου ή οξυφοίνικα (κολλώδης καφέ όξινος πολτός από το λοβό του δέντρου της οικογένειας του μπιζελιού (αρακά), που χρησιμοποιείται ευρέως ως αρωματική ύλη στην Ασιατική κουζίνα). Οι σινγκάρες συχνά σερβίρονται σαν αλμυρά εδέσματα (chaat), μαζί με τα παραδοσιακά συνοδευτικά του γιαουρτιού, τσάτνεϊ (φρουτομπαχάρ), ψιλοκομμένο κρεμμύδι, κόλιανδρο και τσάατ μασάλα. Συνήθως οι σινγκάρες (shingaras) τρώγονται κατά την ώρα του τσαγιού ως tiffin. Μπορούν επίσης να παρασκευαστούν σε γλυκιά μορφή, αντί της αλμυρής τους. Οι Βεγγαλικές σινγκάρες τείνουν να είναι τριγωνικές, γεμάτες με πατάτα, αρακά, κύβους αμυγδάλου ή άλλα λαχανικά και τηγανίζονται πιο έντονα και πιο τραγανά από τις άλλες σινγκάρες (shingara) ή τις ινδικές τους εξαδέλφες σαμόσες. Η φούλκοπιρ σινγκάρα (fulkopir shingara - σινγκάρα γεμισμένη με μείγμα κουνουπιδιού) είναι μια άλλη πολύ δημοφιλής ποικιλία. Στη Βεγγάλη, υπάρχουν ποκιλίες σινγκάρα για μη-χορτοφάγους που λέγονται mangsher shingara (αρνίσιο σινγκάρα) και macher shingara (σινγκάρα ψαριών). Υπάρχουν επίσης, γλυκιές εκδόσεις, όπως η narkel er shingara (σινγκάρα καρύδας) και άλλες γεμάτες με κχόυα (khoya - γαλακτοκομικό προϊόν τυριού, τύπου ρικόττα) και βουτηγμένες σε σιρόπι ζάχαρης.
Στο Χαϊντεραμπάντ της Ινδίας, καταναλώνεται μια μικρότερη έκδοση της σαμόσα, με μια παχύτερη κρούστα ζύμης και γέμιση από κιμά κρέατος, που αναφέρεται ως λούκχμι (lukhmi), καθώς και μια άλλη παραλλαγή της με γέμιση κρεμμυδιού.
Στη Νότια Ινδία, οι σαμόσες είναι ελαφρώς διαφορετικές, καθώς διπλώνονται με διαφορετικό τρόπο, περισσότερο σαν τις πορτογαλικές σαμόσας (chamuças) και με ένα διαφορετικό στυλ ζύμης. Η γέμιση επίσης διαφέρει και αποτελείται συνήθως από πουρέ πατάτας με μπαχαρικά, τηγανητά κρεμμύδια, μπιζέλια, καρότα, λάχανο, φύλλα κάρυ, πράσινο τσίλι κλπ. Ως επί το πλείστον τρώγονται χωρίς τσάτνεϊ (φρουτομπαχάρ). Οι σαμόσες στη Νότια Ινδία έρχονται σε διάφορα μεγέθη και η γέμισή τους επηρεάζεται σε μεγάλο βαθμό από τις τοπικές διατροφικές συνήθειες. Οι σαμόσες που γίνονται με πικάντικο μείγμα πουρέ πατάτας είναι αρκετά δημοφιλείς στις Νότιες πολιτείες της Ινδίας της Άντρα Πραντές, Καρνάτακα και Ταμίλ Ναντού.
Νεπάλ
Η σαμόσα στο Νεπάλ ονομάζεται σινγκόντα (singoda). Όπως και στην Ινδία, είναι ένα πολύ δημοφιλές κομμάτι της τοπικής κουζίνας. Οι πωλητές πωλούν το πιάτο σε διάφορες αγορές και εστιατόρια.
Μιανμάρ
thumb|right|Η [[Μιανμάρ|Βιρμανέζικου στυλ σαμούσα είναι τριγωνική, πιο επίπεδη και συνήθως μικρότερη από την αντίστοιχή της Ινδική.]] Στη Μιανμάρ, αποκαλούνται σαμούσα και είναι ένα ιδιαίτερα δημοφιλές σνακ.
Μπανγκλαντές
Και οι δύο τύποι σαμόσα, δηλαδή η επιπέδου σχήματος και πλήρους σχήματος σαμόσα είναι δημοφιλή σνακ στο Μπανγκλαντές. Η Βεγγάλική εκδοχή της σαμόσα πλήρους σχήματος ονομάζεται σινγκάρα και συνήθως είναι πολύ μικρότερη από ό,τι η πρότυπη Ινδική ποικιλία. Η σινγκάρα είναι συνήθως γεμάτη με τεμαχισμένες πατάτες και λαχανικά, ωστόσο, σινγκάρες συμπληρωμένες με βοδινό συκώτι είναι πολύ δημοφιλείς σε ορισμένα μέρη της χώρας. Ο τύπος της επίπεδης σαμόσα ονομάζεται σομούτσα (somucha) και είναι συνήθως γεμάτη με κρεμμύδι και κιμά.
Πακιστάν
right|250px|thumb|[[Τσάι μασάλα και σαμόσα, το καλύτερο βραδινό σνακ για κάθε Ινδό.]] Σαμόσες διαφόρων τύπων είναι διαθέσιμες σε ολόκληρο το Πακιστάν. Σε γενικές γραμμές, οι περισσότερες ποικιλίες που πωλούνται στη νότια επαρχία Σίντχ (Sindh) και στο ανατολικό Παντζάμπ, ιδιαίτερα στην πόλη της Λαχώρης, είναι πιο πικάντικες και ως επί το πλείστον περιέχουν βάση φυτική ή πατάτας. Από την άλλη πλευρά, οι σαμόσες που πωλούνται στα δυτικά και βόρεια της χώρας, περιέχουν ως επί το πλείστον γέμιση που έχει ως βάση το κρέας και είναι συγκριτικά λιγότερο πικάντικη. Το κρέας περιέχει κιμά μοσχαρίσιο ή κοτόπουλου και είναι πολύ δημοφιλές ως σνακ στο Πακιστάν.
Στο Πακιστάν, οι σαμόσες του Καράτσι φημίζονται για την πικάντικη γεύση τους, ενώ οι οι σαμόσες από το Φαϊσαλάμπαντ είναι γνωστές για το ασυνήθιστα μεγάλο τους μέγεθος. Μια άλλη ξεχωριστή ποικιλία που είναι διαθέσιμη στο Καράτσι και που ονομάζεται καγκχάζι (kaghazi). Άλλη δημοφιλής παραλλαγή στο Παντζάμπ, αποτελείται από σαμόσες με συνοδευτικά πιάτα από πουρέ, καρυκεύματα, ρεβίθια, κρεμμύδι και σαλάτα κολίανδρου, καθώς και διάφορα τσάτνεϊ (φρουτομπαχάρ) για την επικάλυψη των σαμόσα. Η σαμόσα είναι τηγανισμένη ή φουρνιστή ζύμη με μια αλμυρή και πικάντικη γέμιση, όπως με καρυκευμένες πατάτες, κρεμμύδια, μπιζέλια, φακές και κιμά από αρνί, βοδινό ή κοτόπουλο.
Κεντρική Ασία
thumb|Σαμόσες (samosa) που προετοιμάζονται για ψήσιμο στο [[Καρακόλ της Κιργιζίας.]] thumb|Ουϊγούρων στυλ σάμσες (samsas).
Στο Ουζμπεκιστάν {(Uzbekistan), το Καζακστάν, την Κιργιζία και το Σινγιάνγκ (Xinjiang), οι σαμόσες σχεδόν πάντα έχουν ψηθεί και ποτέ τηγανιστεί. Η ζύμη μπορεί να είναι μια απλή ζύμη ψωμιού ή μια στρωματοποιημένη ζύμη ζαχαροπλαστικής. Η πιο συνηθισμένη γέμιση για την παραδοσιακή σαμόσα είναι το αρνί και τα κρεμμύδια, αλλά οι ποικιλίες από βόειο κρέας, κοτόπουλο και τυριά είναι επίσης αρκετά συχνές από τους πλανόδιους πωλητές. Μπορούν επίσης να βρεθούν σαμόσες και με άλλη είδους γέμιση, όπως πατάτας ή κολοκύθας (που συνήθως γίνονται μόνο όταν είναι στην εποχή τους). Στην Κεντρική Ασία, οι σάμσες (samsas) πωλούνται συχνά στο δρόμο, όπως ένα ζεστό σνακ. Πωλούνται επίσης και στα περίπτερα, όπου γίνονται μόνο σαμόσες ή εναλλακτικά όπου πωλούνται και άλλα γρήγορα φαγητά, όπως χάμπουργκερ. Πολλά καταστήματα παντοπωλείων αγοράζουν σαμόσες από τους προμηθευτές τους και τα μεταπωλούν.
Ινδονησία
Το τοπικό ισοδύναμο της σαμόσα στην Ινδονησία είναι γνωστό ως παστέλ (pastel). Έχει συνήθως γέμιση από αυγά, μοσχαρίσιο κιμά ή κοτόπουλο.
Κέρας της Αφρικής
thumb|Σαμπούσες (sambusas - samosas) της Σομαλίας στο τηγάνι. Οι σαμόσες είναι η βάση της τοπικής κουζίνας στο Κέρας της Αφρικής (Τζιμπουτί, Ερυθραία, Αιθιοπία και Σομαλία), όπου είναι γνωστές ως σαμπούσα (sambusa). Ενώ μπορούν να καταναλωθούν οποιαδήποτε στιγμή του έτους, συνήθως, προορίζονται για ειδικές περιστάσεις όπως το Ραμαζάνι, τα Χριστούγεννα ή το Meskel.
Ισραήλ
Στο Ισραήλ η σαμπούσακ (sambusak) είναι ένα ημικυκλικός θύλακας από ζύμη γεμάτος με πουρέ ρεβιθιών, τηγανισμένα κρεμμύδια και μπαχαρικά. Συσχετίζεται με την Εβραϊκή κουζίνα Μιζράχι. Μια Ισραηλινή σαμπόυσακ δεν είναι τόσο πικάντικη όσο η Ινδική εκδοχή. Σύμφωνα με τον Γκιλ Μαρκς έναν Ισραηλινό ιστορικό τροφίμων, από το 13ο αιώνα η σαμπούσακ, υπήρξε ένα παραδοσιακό τμήμα του γεύματος του Σαββάτου των Σεφαραδιτών.
Μαλδίβες
Στις Μαλδίβες το είδος της σαμόσα που παρασκευάζεται από την κουζίνα των Μαλδίβων είναι γνωστό ως bajiyaa. Είναι γεμάτη με ένα μείγμα, το οποίο περιλαμβάνει κυρίως κρεμμύδια και ψάρια Μαλδιβών.
Πορτογαλόφωνες Περιοχές
thumb|Οι σαμούσες (chamuças) της Γκόα. Στη Γκόα (Goa) της Ινδίας και στην Πορτογαλία είναι γνωστές ως σαμούσας (chamuças). Συνήθως έχουν γέμιση με κοτόπουλο, μοσχάρι, χοιρινό, αρνί ή λαχανικά και γενικώς σερβίρεται αρκετά ζεστή. Οι σαμούσας αποτελούν αναπόσπαστο τμήμα της Πορτογαλικής κουζίνας και της κουζίνας της Γκόα όπου είναι ένα κοινό σνακ. Ένα μάλλον σαμόσα-εμπνευσμένο σνακ, είναι επίσης πολύ κοινό στη Βραζιλία καθώς και σχετικά κοινό σε διάφορες πρώην Πορτογαλικές αποικίες στην Αφρική συμπεριλαμβανομένων του Πράσινου Ακρωτηρίου, της Γουινέα-Μπισσάου, του Σάο Τομέ και Πρίνσιπε, της Αγκόλα και της Μοζαμβίκης, όπου είναι ευρύτερα γνωστή ως παστέις (pastéis) στα Βραζιλιάνικα ή εμπάντας (empadas) στην Πορτογαλική Αφρική, από τα Πορτογαλικά Βραζιλίας εμπάντα (empada), αναφέρεται σε ένα εντελώς διαφορετικό σνακ, πάντα ψημένο, μικρό και με τη μορφή μιας ανεστραμμένης πουτίγκας. Έχουν δε σχέση με τα Ισπανικά εμπανάντα (empanada) και τα Ιταλικά καλτσόνε.
Αγγλόφωνες Xώρες
Οι σαμόσες (samosas) είναι δημοφιλείς στην Ανατολική Αφρική (Κένυα, Ουγκάντα, Τανζανία) και στη Νότια Αφρική, έχουν επίσης αυξητική δημοτικότητα στο Ηνωμένο Βασίλειο, στον Καναδά, και στις Ηνωμένες Πολιτείες. Ονομάζονται σαμπούσα ή σαμπούσακ (samboosa ή sambusac) και στη Νότια Αφρική συχνά καλούνται σαμούσα. Κατεψυγμένες σαμόσες είναι όλο και περισσότερο διαθέσιμες στα παντοπωλεία του Καναδά, των Ηνωμένων Πολιτειών και του Ηνωμένου Βασιλείου.
Μολονότι οι σαμόσες (samosas) παραδοσιακά τηγανίζονται, πολλοί Δυτικοί προτιμούν να τις ψήνουν στο φούρνο, καθώς αυτό θεωρείται από ορισμένους γευσιγνώστες, πιο βολικό και πιο υγιεινό. Μερικές φορές χρησιμοποιούνται παραλλαγές χρησιμοποιώντας φύλλο, ή αλεύρι τορτύγιας (tortillas) (είδος Μεξικάνικης τηγανίτας).
Σημειώσεις
<div style=""> <references group="Σημ."/> <div style=""> <references group="Παρ. Σημ."/>
Εξωτερικοί σύνδεσμοι
Κατηγορία:Μαγειρεμένα φαγητά Κατηγορία:Ινδική κουζίνα Κατηγορία:Αραβική κουζίνα Κατηγορία:Εβραϊκή κουζίνα Κατηγορία:Πίτες Κατηγορία:Αρτοσκευάσματα
Λογαριθμική κλίμακα
Οι λογαριθμικές κλίμακες βασίζονται στην λογαριθμική συνάρτηση και χρησιμοποιούνται για την περιγραφή μεγεθών τα οποία παίρνουν τιμές σε μια μεγάλη περιοχή τάξεων μεγέθους.
Η χρήση μια λογαριθμικής κλίμακας μπορεί να είναι καθαρά υπολογιστικής φύσης αλλά, συνήθως, χρησιμοποιούμε τέτοιες κλίμακες όταν οι φυσικές συνέπειες του μεγέθους που μεταβάλλεται εξαρτώνται με γραμμικό τρόπο από την τάξη μεγέθους του.
Ως παράδειγμα βλέπουμε την κλίμακα dB. Το ανθρώπινο αυτί (όπως και κάθε τεντωμένη μεμβράνη) ανταποκρίνεται λογαριθμικά σε εξωτερική διέγερση. Αυτό μπορεί να σημαίνει κάτι αντίστοιχο με: για δεκαπλάσια ισχύ έχουμε διπλάσιο πλάτος ταλάντωσης. Η σχέση 10:2 αφορά ένα τυχαίο παράδειγμα και όχι τον ίδιο τον ήχο. Χρησιμοποιούμε λοιπόν την λογαριθμική κλίμακα με τέτοιον τρόπο ώστε ήχο με διπλάσια ισχύ στην κλίμακα dB να τον ακούμε και με διπλάσια ένταση.
Η λογαριθμική απόκριση των τεντωμένων μεμβρανών είναι ο λόγος για τον οποίο το τύμπανο στο αφτί μας μπορεί να ενεργοποιείται από ψιθύρους μέχρι και ισχυρές εκρήξεις, μέσα στα όρια του πλάτους ταλάντωσης που μπορεί να εκτελέσει λόγω του μεγέθους του.
Δημήτριος Παγορόπουλος
Ο Δημήτρης Παγορόπουλος (30 Ιανουαρίου 1931 - 17 Ιανουαρίου 2000) ήταν Έλληνας δικηγόρος και πολιτικός, που διετέλεσε βουλευτής και ευρωβουλευτής του ΠΑΣΟΚ, αλλά κυρίως έμεινε γνωστός ως ο πρόεδρος του Πειθαρχικού Συμβουλίου του Κινήματος επί Ανδρέα Παπανδρέου. Απέκτησε το προσωνύμιο «χατζάρας», επειδή καρατομούσε με συνοπτικές διαδικασίες όσα στελέχη αμφισβητούσαν τον ιστορικό ηγέτη του ΠΑΣΟΚ.
Βιογραφία
Γεννήθηκε το 1931 στον Πειραιά με καταγωγή από τη Φθιώτιδα. Σπούδασε στη Νομική Σχολή του Πανεπιστημίου Αθηνών και άσκησε τη δικηγορία.
Διακρίθηκε κυρίως ως ποινικολόγος. Επίσης, υπήρξε νομικός σύμβουλος του ΟΤΕ (επί διοίκησης Θεοφάνη Τόμπρα) και της ΔΕΗ (επί διοίκησης Γιώργου Μπιρδιμήρη) καθώς και της εφημερίδας του ΠΑΣΟΚ «Εξόρμηση».
Στο ΠΑΣΟΚ διετέλεσε πρόεδρος του Πειθαρχικού Συμβουλίου του Κινήματος, γραμματέας της Κλαδικής Δικηγόρων, και μέλος του Τομέα Συνδικαλιστικού.
Από το 1985 έως το 1989 ήταν βουλευτής του ΠΑΣΟΚ στη Β΄ Αθηνών ενώ το 1989 τοποθετήθηκε από τον Ανδρέα Παπανδρέου στο ευρωψηφοδέλτιο του ΠΑΣΟΚ και υπηρέτησε ως ευρωβουλευτής του Κινήματος την περίοδο 1989 - 1994. Απεβίωσε τον Ιανουάριο του 2000, σε ηλικία 69 ετών.
Γιος του είναι ο δικηγόρος Γιάννης Παγορόπουλος.
Παραπομπές
Κατηγορία:Έλληνες δικηγόροι Κατηγορία:Βουλευτές Β΄ Αθηνών Κατηγορία:Βουλευτές εκλεγμένοι με το ΠΑΣΟΚ Κατηγορία:Ευρωβουλευτές εκλεγμένοι με το ΠΑΣΟΚ Κατηγορία:Ευρωβουλευτές της Ελλάδας εκλεγμένοι την περίοδο 1989-1994
ΠΕΦΟ Ολυμπιακός
Η ΠΕΦΟ Ολυμπιακός (διαβάζεται «πέφο») ήταν κυπριακή ποδοσφαιρική ομάδα με έδρα τη Λεμεσό. Αποτελούσε την ποδοσφαιρική ομάδα της ΠΕΦΟ Κύπρου (Παγκύπρια Ένωση Φίλων Ολυμπιακού Κύπρου), η οποία ήταν ένας σύνδεσμος φιλάθλων του Ολυμπιακού Πειραιώς στην Κύπρο. Η ομάδα είχε συμμετοχές στη Γ΄ κατηγορία και στη Δ΄ κατηγορία της Κύπρου.
Ιστορία
Η ΠΕΦΟ Κύπρου αποφάσισε τη σύσταση ποδοσφαιρικής ομάδας με την επωνυμία ΠΕΦΟ Ολυμπιακός τον Ιούλιο του 1997. Έδρα της ομάδας ήταν η Λεμεσός. Χρώματα είχε το κόκκινο και το άσπρο και έμβλημα τον δαφνοστεφανωμένο έφηβο, όπως και ο Ολυμπιακός Πειραιώς.Η ομάδα αρχικά συμμετείχε στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). Το 1999 εντάχθηκε στην Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης.
Στην πρώτη της συμμετοχή στη Δ΄ κατηγορία, την περίοδο 1999-00, η ΠΕΦΟ τερμάτισε στην 11η θέση. Την επόμενη περίοδο τερμάτισε στη 2η θέση εξασφαλίζοντας την άνοδο της στη Γ΄ κατηγορία. Συμμετείχε μόνο μία φορά στη Γ΄ κατηγορία, την περίοδο 2001-02, όπου τερμάτισε στην 12η θέση και υποβιβάστηκε. Την περίοδο 2002-03 συμμετείχε στο πρωτάθλημα Δ΄ κατηγορίας. Τρεις αγωνιστικές πριν το τέλος αποχώρησε. Η ομάδα υποβιβάστηκε στα αγροτικά (τοπικά) πρωταθλήματα. Στη συνέχεια διαλύθηκε.
1Αποσύρθηκε από το πρωτάθλημα τρεις αγωνιστικές πριν αυτό ολοκληρωθεί.
Δείτε επίσης
Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Αθλητικοί σύλλογοι Επαρχίας Λεμεσού Κατηγορία:Ιδρύσεις ποδοσφαιρικών ομάδων το 1997
Δανδάριοι
Οι  Δανδάριοι ήταν αρχαίος Σκυθικός λαός που κατοικούσε γύρω από την Μαιώτιδα λίμνη, για αυτό και αναφέρεται ότι ήταν παρακλάδι των Μαιώτων.
ο Πλούταρχος αναφέρει ότι ήταν βάρβαρος λαός, ενώ ο Στράβων αναφέρει ότι όλοι οι Μαιώτες ζούσαν από το ψάρεμα και καλλιεργούσαν τη γη, παρέμεναν όμως άριστοι τοξότες και φιλοπόλεμοι. Από τον Πλούταρχο αναφέρεται ο βασιλιάς τους Ολθακός, διαπρεπής ικανός και γνώστης του πολέμου όπως λέει, ο οποίος πολέμησε με τον Μιθριδάτη εναντίον των Ρωμαίων.
Παραπομπές
Κατηγορία:Αρχαίοι λαοί Κατηγορία:Εξαφανισθέντες λαοί Κατηγορία:Λαοί της Σκυθίας
1760 Σάντρα
Η Σάντρα (Sandra) είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1950 από τον Νοτιοαφρικανό αγγλικής καταγωγής αστρονόμο Έρνεστ Λέοναρντ Τζόνσον, που παρατηρούσε από το Γιοχάνεσμπουργκ.
Φυσικά χαρακτηριστικά
Η μέση διάμετρος της Σάντρα εκτιμάται σε 35,9 ± 3,5 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0345 ± 0,008. Η Σάντρα περιστρέφεται γύρω από τον εαυτό της μία φορά κάθε 6 ώρες 34 λεπτά και 0,5 δευτερόλεπτο.
Σκίταλοι
Στην ελληνική μυθολογία με το συλλογικό όνομα Σκίταλοι είναι γνωστοί πονηροί δαίμονες, που οι αρχαίοι τους θεωρούσαν προστάτες των... απατεώνων της αγοράς. Οι Σκίταλοι ήταν συγγενικοί δαίμονες με τους Φένακες, τους Βερεσχέθες, τους Κοβάλους και άλλες ομάδες δαιμόνων. Τους Σκιτάλους επικαλούνταν οι παραπάνω κατά τις συναλλαγές τους, για να τους συμπαρασταθούν στις απάτες τους και να τους προστατεύσουν.
Πηγές
Κατηγορία:Δαίμονες της ελληνικής μυθολογίας
Υβ Λαρόκ
Ο Υβ "Λαρόκ" Σεμινάντ (Yves "Larock" Cheminade, 20 Απριλίου 1977) είναι Ελβετός ντισκ τζόκεϊ και μουσικός παραγωγός. Είναι μέλος του Africanism All Stars. Στην αρχή και για περισσότερο από 10 χρόνια ασχολήθηκε με το χιπ χοπ, ενώ την τελευταία πενταετία τα τραγούδια του ανήκουν στη χάους.
Σύμφωνα με τους θαυμαστές του, το αγαπημένο του τραγούδι είναι το "Rise up". Το σινγκλ αυτό ("Rise Up") ήταν στην 24η θέση στον κατάλογο με τις μουσικές επιτυχίες στο Ηνωμένο Βασίλειο για την εβδομάδα από 19 Αυγούστου 2007. .
Στη Μάλτα, το ίδιο τραγούδι έγινε πολύ γνωστό και άρχισε να ακούγεται στα ραδιόφωνα από τις αρχές Ιουνίου, για να κάνει πολύ μεγάλη επιτυχία τον Αύγουστο και το Σεπτέμβριο του 2007, φτάνοντας στην κορυφή. Το χορευτικό αυτό τραγούδι έγινε πολύ αγαπητό και στην Ελλάδα.
Εξωτερικοί σύνδεσμοι
Κατηγορία:Ελβετοί τραγουδιστές
Βουλευτικές εκλογές των Μαλδίβων (2014)
Βουλευτικές εκλογές διεξήχθησαν στις Μαλδίβες στις 22 Μαρτίου 2014. Το Προοδευτικό Κόμμα των Μαλδίβων και οι σύμμαχοί του κέρδισαν 53 έδρες.
Πλαίσιο
Οι εκλογές έγιναν λίγο μετά τις αμφιλεγόμενες προεδρικές εκλογές του 2013 και κατά τις οποίες ο Αμπντάλα Γιαμίν κέρδισε το Μοχάμεντ Νασίντ του Δημοκρατικού Κόμματος των Μαλδίβων. Μετά τις εκλογές ο πρόεδρος και ο αναπληρωτής πρόεδρος της εφορευτικής επιτροπής απολύθηκαν για περιφρόνηση του δικαστηρίου. Το MDP διαδήλωσε, όμως δεν επέλεξε να μην συμμετάσχει στις βουλευτικές εκλογές.
Λίγο πριν τις εκλογές ο Κασίμ Ιμπραχίμ από το κόμμα Τζουμχουρί ζήτησε από το Ανώτατο Δικαστήριο να αναβάλλει τις εκλογές εξαιτίας της μη πλήρωσης των μελών από την Εκλογική Επιτροπή. Ωστόσο, το αίτημά του απορρίφθηκε.
Εκλογικό σύστημα
Συνολικά 85 έδρες στη Συνέλευση του Λαού εξελέγησαν σε μονοεδρικές περιφέρειες χρησιμοποιώντας το σύστημα της απλής πλειοψηφίας. Το Κοινοβούλιο αύξησε τις έδρες του από 77 σε 85.
Παραπομπές
2014 εκλογες βουλευτικες
Γιάκομπ Σαϊζενέγκερ
Ο Γιάκομπ Σαϊζενέγκερ (γερμανικά: Jakob Seisenegger, Κάτω Αυστρία, 1504/5 – Λιντς, 1567) ήταν Γερμανός ζωγράφος και προσωπογράφος, το έργο του οποίου εντάσσεται στο καλλιτεχνικό ρεύμα της Βορειοευρωπαϊκής Αναγέννησης.
Βιογραφικά στοιχεία
To 1531 ο Γιάκομπ Σαϊζενέγκερ εργαζόταν ως ζωγράφος στην αυλή του Αυτοκράτορα Φερδινάνδου Α' στο Άουγκσμπουργκ, όπου και εργάστηκε εκτενώς για τους Αψβούργους.
Είναι κυρίως γνωστός για τις προσωπογραφίες του και, αν και η τεχνική του δεν ξεχωρίζει ιδιαίτερα, είχε συνεισφορά στη διάδοση του ολόσωμου πορτραίτου.
thumb|200px|«Προσωπογραφία του Αυτοκράτορα Καρόλου Ε'», 1532, Μουσείο Ιστορίας της Τέχνης, Βιέννη, Αυστρία.Το 1532 φιλοτέχνησε ένα ολόσωμο «Πορτραίτο του Καρόλου Ε'» (Μουσείο Ιστορίας της Τέχνης, Βιέννη) που αποτέλεσε μοντέλο για το διασημότερο πορτραίτο του ηγεμόνα από τον Τιτσιάνο (Πράδο, Μαδρίτη).
Ταξίδεψε πολύ, αναλαμβάνοντας παραγγελίες στην Ιταλία, την Ολλανδία και την Ισπανία, όπως και διάφορες πόλεις της Κεντρικής Ευρώπης: Ίνσμπρουκ, Πράγα και Βιέννη.
Εξωτερικοί σύνδεσμοι
Κατηγορία:Αυστριακοί ζωγράφοι Κατηγορία:Ζωγράφοι της Αναγέννησης Κατηγορία:Προσωπογράφοι
Μαρκ Μπράντκε
Ο Μαρκ Ρόμπερτ Μπράντκε (γεννημένος στις 27 Σεπτεμβρίου 1968) είναι Αυστραλός πρώην διεθνής καλαθοσφαιριστής. Έχει ύψος 2,08 μέτρα και αγωνιζόταν τόσο ως σέντερ όσο και ως πάουερ φόργουορντ.
Καριέρα
Ο Μάρκ Μπράντκε υπέγραψε το πρώτο του επαγγελματικό συμβόλαιο το 1988 στους Αδελαΐδα Σούπερ Σίξερς, ομάδα της Αυστραλίας, στην οποία παρέμεινε μέχρι το 1992.
Το 1992 πραγματοποίησε ένα σύντομο πέρασμα από την Ισπανία και τη Χούβερ Μούρθια.
Το 1993 επέστρεψε στην Αυστραλία, στην οποία παρέμεινε μέχρι το 2007, με εξαίρεση τη σεζόν 1996-1997 (Φιλαδέλφεια 76ers) και τη σεζόν 2002-03 (Ολυμπιακός Πειραιώς). Συγκεκριμένα αγωνίστηκε στους Μέλμπουρν Τάιγκερς (1993-96, 1997-02, 2003-05) καθώς και στους Μπρίσμπεϊν Μπούλετς (2006-07).
Μετά το πέρας της περιόδο 2006-07, ο Μαρκ Μπράντκε αποφάσισε να αποσυρθεί από την ενεργό δράση και να βάλει τέλος στην πολυετή καριέρα του.
Διεθνείς συμμετοχές
Ο Μαρκ Μπράντκε έχει πραγματοποιήσει αρκετές συμμετοχές με την εθνική ομάδα καλαθοσφαίρισης της Αυστραλίας.
Συγκεκριμένα, έχει συμμετάσχει στο Παγκόσμιο Πρωτάθλημα του 1996, καθώς επίσης και στους Ολυμπιακούς Αγώνες του 1996 αλλά και του 2000.
Τάσος Μαντέλης
Ο Αναστάσιος (Τάσος) Μαντέλης (γενν. 1945) είναι Έλληνας δικηγόρος και πολιτικός, που διετέλεσε βουλευτής και υπουργός με το ΠΑΣΟΚ.
Τον Μάιο του 2018 καταδικάστηκε σε ποινή κάθειρξης πέντε ετών με τη κατηγορία για ξέπλυμα μαύρου χρήματος. Λόγω της μείωσης της πρωτόδικης ποινής των οκτώ ετών, δεν οδηγήθηκε στη φυλακή.
Βιογραφικά στοιχεία
Γεννήθηκε στην Αθήνα το 1945, ενώ κατάγεται από τα Δαμουλιανάτα Κεφαλλονιάς. Σπούδασε στη Νομική Σχολή του Πανεπιστημίου Αθηνών. Μετά την αποφοίτησή του εργάστηκε ως δικηγόρος στον Άρειο Πάγο και το Συμβούλιο της Επικρατείας. Ασχολήθηκε με την πολιτική και το 1981 εκλέχθηκε βουλευτής Κεφαλλονιάς με το ΠΑΣΟΚ.
Στις εκλογές του 1985 απέτυχε να επανεκλεγεί. Τις περιόδους 1985 - 1988 και 1985 - 1989 διετέλεσε πρόεδρος του Διοικητικού Συμβουλίου του ΟΤΕ και των ΕΛΤΑ αντίστοιχα. Παρ'όλα αυτά, η θέση του στον ΟΤΕ εκείνη την περίοδο κατέληξε διακοσμητική, καθώς όλες οι οι αρμοδιότητες συγκεντρώθηκαν στα χέρια του τότε γενικού διευθυντή Θεοφάνη Τόμπρα, που είχε άμεση πρόσβαση στον πρωθυπουργό Ανδρέα Παπανδρέου.
Μετά την αποτυχία του στις βουλευτικές εκλογές του 2004 προσλήφθηκε ως σύμβουλος στην εταιρεία Εuropean Ρrofile, η οποία ειδικεύεται στη διαχείριση ευρωπαϊκών προγραμμάτων για τις πρώην Σοβιετικές Δημοκρατίες της Ανατολικής Ευρώπης, του Καυκάσου και της Κεντρικής Ασίας. Αρχικά εγκαταστάθηκε στο Ουζμπεκιστάν, στη συνέχεια στη Μόσχα και τέλος στο Αζερμπαϊτζάν, όπου και διαμένει μέχρι και σήμερα.
Είναι νυμφευμένος και έχει δύο παιδιά.
Ξέπλυμα μαύρου χρήματος
Στις 26 Μαΐου 2010 ο Τάσος Μαντέλης παραδέχθηκε, κατά την κατάθεσή του στην Εξεταστική Επιτροπή της Βουλής για την υπόθεση Siemens (στην οποία κατέθεσε ως πρώην υπουργός Μεταφορών και Επικοινωνιών), είσπραξη προεκλογικής χορηγίας από την Siemens ύψους 450.000 μάρκων το 1998. Είχε προηγηθεί η κατάθεση του κουμπάρου του, Γιώργου Τσουγκράνη, στην οποία αναφέρθηκε στον Τάσο Μαντέλη ως αποδέκτη αυτής της δωρεάς. Ο προϊστάμενος της Εισαγγελίας Εφετών, Ιωάννης Σακελλάκος, άσκησε ποινική δίωξη σε βαθμό κακουργήματος για νομιμοποίηση εσόδων από παράνομη δραστηριότητα. Ο Μαντέλης υποστήριξε ότι δεν υπάρχει τίποτε το μεμπτό σε όλη την υπόθεση, και το ότι τέτοιες δωρεές είναι συνηθισμένες στις προεκλογικές εκστρατείες. Μετά την απολογία του στον ανακριτή, αφέθηκε ελεύθερος με τον περιοριστικό όρο της απαγόρευσης εξόδου από τη χώρα.
Καταδικάστηκε σε ποινή κάθειρξης πέντε χρόνων στο Πενταμελές Εφετείο Κακουργημάτων το οποίο μείωσε την πρωτόδικη ποινή των 8 χρόνων κάθειρξης για ξέπλυμα βρώμικου χρήματος με αποτέλεσμα ο πρώην υπουργός να μην οδηγηθεί στη φυλακή.
Πόθεν έσχες
Στις 13 Απριλίου 2011 καταδικάστηκε από το Τριμελές Εφετείο Αθηνών για το πλημμέλημα της «ψευδούς υποβολής πόθεν έσχες» την περίοδο 2006-2007 με ποινή φυλάκισης τριών ετών. Η ποινή έχει ανασταλτικό χαρακτήρα και έτσι ο Μαντέλης αφέθηκε ελεύθερος, ενώ έχει ασκήσει και έφεση κατά της απόφασης.
Παραπομπές
Κατηγορία:Βουλευτές εκλεγμένοι με το ΠΑΣΟΚ Κατηγορία:Βουλευτές Β΄ Αθηνών Κατηγορία:Έλληνες βουλευτές επικρατείας Κατηγορία:Βουλευτές Κεφαλληνίας Κατηγορία:Έλληνες Γενικοί Γραμματείς της Κυβέρνησης Κατηγορία:Έλληνες υφυπουργοί Εσωτερικών Δημόσιας Διοίκησης και Αποκέντρωσης Κατηγορία:Έλληνες υπουργοί Μεταφορών και Επικοινωνιών
Χάνια Καμπιών Φθιώτιδας
Ο συνοικισμός Χάνια Καμπιών «Λουκέικα» υπάγεται διοικητικά στο χωριό Κατω Καμπιά του Δήμου Μακρακώμης του Νομού Φθιωτιδας και ευρίσκεται στα δυτικά του χωριού και σε απόσταση 1 περίπου χιλιόμετρου.
Ο συνοικισμός έως τα μέσα του προηγουμένου αιώνα πριν ολοκληρωθεί το οδικό δίκτυο στην περιοχή, ήταν σταυροδρόμι για τα πιο ορεινά χωριά και την ονομασία την οφείλει στο γεγονός ότι λειτουργούσαν και δυο καφενεία, τα οποία προσέφεραν πρόχειρο φαγητό και ένα πρόχειρο κατάλυμα στους περαστικούς, σαν (Χάνι δηλαδή).
Συνήθως οι διερχόμενοι συνόδευαν τα κοπάδια τους για τα χειμαδιά το φθινόπωρο και αντίστροφα την άνοιξη, ενώ εδώ ξεκούραζαν τα ζωντανά τους. Έμεναν 10 οικογένειες, περίπου, σε ισάριθμα σπίτια, οι οποίες ασχολούνταν με την γεωργία και την κτηνοτροφία. Οι κάτοικοι προμηθεύονταν πόσιμο νερό από πηγάδια, ενώ το οδικό και ηλεκτρικό δίκτυο ολοκληρώθηκε την δεκαετία του 1980.
Έως τη δεκαετία του ΄70 στο συνοικισμό υπήρχαν μόνιμοι κάτοικοι και η περιοχή έσφυζε από ζωή. Ακόμη και τα λίγα κτήματα που καλλιεργούσαν τα πότιζαν με το νερό των πηγαδιών και από τον κοντινό ποταμό, που είχε νερό έως τα μέσα Μαΐου. Στα μεγάλα αλώνια το καλοκαίρι όλο το χωριό συγκέντρωνε σε μεγάλες θυμωνιές το σιτάρι και εκεί γίνονταν ο αλωνισμός. Επίσης, στα αλώνια οι κάτοικοι συγκέντρωναν την ξυλεία που εκμεταλλεύονταν ο συνεταιρισμός και από εκεί οι διάφοροι έμποροι τη μετέφεραν για τα εργοστάσια. Από το 1975 και μετά ο πληθυσμός άρχισε να φθίνει και πλέον στο συνοικισμό δεν υπάρχουν μόνιμοι κάτοικοι, παρά μόνον τις γιορτές και τους καλοκαιρινούς μήνες. Με την οικονομική κρίση, η περιοχή προσφέρεται για πολλές οικονομικές δραστηριότητες, ενώ έχει αναπτυχθεί πλήρως η υποδομή του οδικού δικτύου.
Πληθυσμιακές μεταβολές
Ο συνοικισμός αναγνωρίστηκε για πρώτη φορά με το Β.Δ της 29ης -8 1912 (ΦΕΚ 261/1912-τεύχος Α ) ως συνοικισμός Χάνια Καμπιών και υπαγόμενος διοικητικά στο χωριό Κάτω Καμπιά. Κατά την απογραφή το 1951 ο συνοικισμός είχε 34 κατοίκους.
Ο πληθυσμός της Τοπικής Κοινότητας Καμπιών και των συνοικισμών που την αποτελούσαν είχε την εξής διακύμανση:
Πηγές
Κατηγορία:Χωριά του νομού Φθιώτιδας Κατηγορία:Δήμος Μακρακώμης
1761 Έντμοντσον
Ο Έντμοντσον (Edmondson) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,4. Ανακαλύφθηκε το 1952 από το προσωπικό του Πανεπιστημίου της Ιντιάνα (Αστεροσκοπείο "Goethe Link" στο Μπρούκλυν της Ιντιάνα), και πήρε το όνομά του προς τιμή του Φ.Κ. Έντμοντσον (F.K. Edmondson), που συνέλαβε και διεύθυνε το πρόγραμμα αστεροειδών του πανεπιστημίου.
Φυσικά χαρακτηριστικά
Τα φυσικά χαρακτηριστικά του Έντμοντσον είναι άγνωστα.
Εξωτερικοί σύνδεσμοι
Εντμοντσον
Κάρολος Εμμανουήλ Β΄ της Σαβοΐας
Ο Κάρολος Εμμανουήλ Β΄ (Carlo Emanuele II di Savoia, 20 Ιουνίου 1634 - 12 Ιουνίου 1675) ήταν δούκας της Σαβοΐας (1638-1675), μαρκήσιος του Σαλούτσο, κόμης της Αόστα, Γένουας, Μοριάνα και Νίκαιας. Ήταν δευτερότοκος υιός του Βίκτωρος Αμεδαίου Α΄ της Σαβοΐας και της Χριστίνας των Βουρβόνων, κόρης του Ερρίκου Δ΄ της Γαλλίας.
Η ζωή του
Διαδέχθηκε το μεγαλύτερο αδελφό του, Φραγκίσκο Υάκινθο, σε ηλικία 4 ετών με αντιβασίλισσα τη μητέρα του. Όταν ενηλικιώθηκε το 1648 κάλεσε τη μητέρα του να συνεχίσει τη διακυβέρνηση· προτιμούσε την ευχάριστη ζωή μακριά από τις υποθέσεις του κράτους.
Στην εποχή του το παλαιό θρησκευτικό κίνημα του Πέτρου Βάλδου αναζωπυρώθηκε προσχωρώντας στη Μεταρρύθμιση. Ο Κάρολος Εμμανουήλ Β΄ κατεδίωξε τους οπαδούς του, τους Βαλδένσιους, με αποκορύφωμα τη σφαγή τους το 1655. Αυτή ήταν τόσο βίαιη που ο ποιητής Τζον Μίλτον έγραψε το σονέτο Στην αλησμόνητη σφαγή του Πεδεμοντίου. Ο Όλιβερ Κρόμγουελ κάλεσε σε ετοιμότητα τη Βρετανία και πρότεινε να στείλει το Ναυτικό αν δεν σταματούσε η σφαγή, ενώ συγκέντρωνε χρήματα για να βοηθήσει του Βαλδένσιους. Αργότερα έγραψε και την Ιστορία των Ευαγγελιστών του Πεδεμοντίου.